section_heading: Životopis
paragraph_text: Rođen u Zagrebu, gdje je završio Klasičnu gimnaziju 1904. godine<ref>Koprek, Ivan, Thesaurus Archigymnasii, Zbornik radova u prigodi 400. godišnjice Klasične gimnazije u Zagrebu (1607. – 2007.), Zagreb, 2007., str. 923., ISBN 978-953-95772-0-7 i počeo studirati zoologiju i mineralogiju na Mudroslovnom fakultetu. Nakon tri godine nastavio je studirati u Beču. Tijekom studija bio je u geološko-paleontološkom odjelu Narodnoga muzeja u Zagrebu. Godine 1911. promaknut je u doktora filozofije. Doktorirao na cefalopodima ljušturnoga vapnenca Volujka kraj Gacka. Namjesni učitelj u gimnaziji u Mitrovici od 1912., sljedeće godine u Sarajevu privremeni pristav Zemaljskoga geološkoga zavoda, a nakon godine dana u Senju namjesni učitelj. Profesorski ispit položio je 1914. godine. Od 1915. pravi učitelj u Senju.